open-index/open-wikipedia-markdown huggingface dataset:
খাবত অভিযান

**খাবত অভিযান** বা **আবু উবাইদা ইবনুল জাররাহের অভিযান** বা **মৎস্য অভিযান**  ছিল নবি মুহাম্মাদ কর্তৃক প্রেরিত একটি সামরিক অভিযান, যা বনু জুহায়না গোত্র অধ্যুষিত খাবত অঞ্চলের বিরুদ্ধে পরিচালিত হয়। এটি অষ্টম হিজরির রজব বা সপ্তম হিজরির রবিউস সানি মাসে সংঘটিত হয়।

## পটভূমি
মক্কা থেকে হিজরত করে মদিনায় আগমনের পর থেকেই নবি মুহাম্মাদ প্রাথমিকভাবে কুরাইশ গোত্রের ব্যবসায়িক কাফেলাগুলিকে লক্ষ্য করে ছোট ছোট সামরিক অভিযান প্রেরণ শুরু করেন। দ্বিতীয় হিজরিতে সংঘটিত বদর যুদ্ধে মুসলিমদের জয়লাভের ফলে আরব বিশ্বে তাদের প্রভাব ব্যাপকহারে বৃদ্ধি পায়। এরপর থেকে মুসলমানদের সংখ্যা বৃদ্ধি পেতে থাকে। তখন থেকে নবি মুহাম্মদ পার্শ্ববর্তী গোত্র এবং অঞ্চলসমূহেও দাওয়াতি ও সামরিক অভিযান প্রেরণ শুরু করেন। এরই ধারাবাহিকতায় তিনি কুরাইশদের একটি বাণিজ্য কাফেলার গতিবিধি পর্যবেক্ষণের উদ্দেশ্য সাহাবি আবু উবাইদা ইবনুল জাররাহের নেতৃত্বে এই অভিযানটি পরিচালনা করেন।

## অভিযান
নবি মুহাম্মাদ আবু উবাইদাহ ইবনুল জাররাহকে ৩০০ জন সাহাবি সহকারে সমুদ্র উপকূলবর্তী খাবত নামক স্থানে জুহাইনা গোত্রের বিরুদ্ধে এই অভিযানে পাঠান। মদিনা থেকে ওই স্থানের দূরত্ব ছিল প্রায় পাঁচ রাতের পথ। এই অভিযানের একটি গুরুত্বপূর্ণ উদ্দেশ্য ছিল কুরাইশদের একটি বাণিজ্য কাফেলার গতিবিধি পর্যবেক্ষণ করা। তবে কুরাইশরা মুসলিম বাহিনীর আগমনের খবর শোনামাত্রই ভীত হয়ে সরে যায়। তাই এখানে সরাসরি কোনো যুদ্ধ বা সংঘর্ষ হয়নি।

এই অভিযানের সময় মুসলিম সৈন্যরা চরম খাদ্যসংকটে পড়েন। রসদ ফুরিয়ে যাওয়ায় তারা তীব্র ক্ষুধায় কষ্ট পেতে থাকেন। এমন সময় তাদের সামনে সমুদ্রের তীরে একটি বিশাল মাছ (বর্ণনায় যাকে তিমি বলে উল্লেখ করা হয়েছে) ভেসে ওঠে। সাহাবিরা সেটিকে আল্লাহর পক্ষ থেকে প্রেরিত রিযিক হিসেবে গ্রহণ করেন। তারা সেই মাছের মাংস কেটে সংরক্ষণ করেন এবং প্রায় বিশ দিন ধরে তা খেয়ে জীবিকা নির্বাহ করেন। ইবনে হিশাম এই ঘটনার বিস্তারিত বিবরণ উল্লেখ করেছেন। এই অসাধারণ ঘটনাকে কেন্দ্র করে এই অভিযানটি ইতিহাসে “*মৎস্য অভিযান*” নামেও পরিচিত হয়ে যায়। পরে সাহাবিরা সেই মাছের কিছু মাংস মদিনায় নিয়ে আসেন এবং উপহার হিসেবে নবিকে দেন। তিনি তা আহার করেন, যা সামুদ্রিক মাছ (বিশেষ করে তিমি) হালাল হওয়ার প্রমাণ হিসেবে বিবেচিত হয়।

## প্রাথমিক ইসলামি সূত্র
প্রসিদ্ধ হাদিসের সংকলন সহিহ বুখারিতে এই অভিযানের উল্লেখ এভাবে এসেছে:

সহিহ মুসলিম বর্ণিত হয়েছে:

## আরো দেখুন

* মুহাম্মদের নেতৃত্ব ও শাসনব্যবস্থা
* মুহাম্মাদের সামরিক জীবন
* মুহাম্মাদের নেতৃত্বে যুদ্ধের তালিকা

## তথ্যসূত্র
বিষয়শ্রেণী:ইসলামের ইতিহাস
বিষয়শ্রেণী:৭ম শতাব্দীতে ইসলাম
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:মুহাম্মাদ কর্তৃক প্রেরিত সামরিক অভিযান
তেজস্বিনী গৌড়া

**তেজস্বিনী গৌড়া** (জন্ম: ১১ নভেম্বর ১৯৬৬) কর্ণাটকের (ভারত) কনকপুরা থেকে ১৪তম লোকসভার (২০০৪ - ২০০৯) সদস্য ছিলেন, তিনি কংগ্রেস দলের প্রতিনিধিত্ব করেছিলেন। এই আসনটি বেঙ্গালুরু (গ্রামীণ) আসনে রূপান্তরিত হয় এবং ২০০৯ সালে তিনি এই নতুন আসন থেকে প্রতিদ্বন্দ্বিতা করে তৃতীয় স্থান অধিকার করেন। ২০১৪ সালের মার্চ মাসে তিনি কংগ্রেস ছেড়ে বিজেপিতে যোগ দেন এবং কর্ণাটক বিধান পরিষদের সদস্য পদ থেকে পদত্যাগ করেন। 

## প্রাথমিক জীবন এবং শিক্ষা
তেজস্বিনী ১৯৬৬ সালের ১১ নভেম্বর বেঙ্গালুরু গ্রামীণ জেলার দোদ্দারায়প্পানাহল্লিতে মুনিনাঞ্জাপ্পা এবং মুনিথায়াম্মার ঘরে জন্মগ্রহণ করেন। তিনি বেঙ্গালুরুয়ের বিবেকানন্দ আইন কলেজ থেকে রাষ্ট্রবিজ্ঞানে স্নাতকোত্তর এবং আইনে স্নাতক ডিগ্রি অর্জন করেছেন। তিনি বেঙ্গালুরু বিশ্ববিদ্যালয় থেকে ডক্টরেট ডিগ্রিও অর্জন করেছেন। তাঁর এক ছেলে এবং এক মেয়ে রয়েছে।

## সাংবাদিক হিসেবে জীবন
রাজনীতিতে প্রবেশের আগে, তেজস্বিনী একজন গবেষক ছিলেন এবং জীবন ও সমাজের বিভিন্ন দিক নিয়ে লিখতেন। তিনি টেলিভিশন তথ্যচিত্র তৈরির জন্য ছত্তিশগড় এবং বাস্তারের উপজাতি অঞ্চলেও ভ্রমণ করেছেন।

তেজস্বিনী একটি চ্যাট শো উপস্থাপনা শুরু করেন, যার নাম *"মুখা মুখী"* (কন্নড় ভাষা), বাংলায় এর অর্থ মুখোমুখি।  এখানে অনেক রাজনৈতিক ব্যক্তিত্বের সাক্ষাৎকার নেওয়া হয়েছে। এই অনুষ্ঠান সম্প্রচারিত হওয়ার পর থেকে জনতার মধ্যে তাঁর জনপ্রিয়তা ব্যাপকভাবে বৃদ্ধি পায়। তাঁর চ্যাট শোটি এর বিষয়বস্তুর কারণে জনপ্রিয়তা বৃদ্ধি করতে সক্ষম হয়েছিল, যেখানে রাজনীতিবিদদের আন্তঃদলীয় কলহ এবং দুর্নীতি সম্পর্কিত প্রশ্ন জিজ্ঞাসা করা হত।

## নির্বাচনী কর্মক্ষমতা
২০০৪ সালে চতুর্দশ লোকসভা নির্বাচনের আগে, নিজের জনপ্রিয়তার সুযোগ নিয়ে, তেজস্বিনী ভারতীয় জাতীয় কংগ্রেসে যোগ দেন। মনোনয়নপত্র জমা দেওয়ার শেষ দিনে কংগ্রেস দল তাঁকে টিকিট দেয়। তিনি মোট প্রাপ্ত ভোটের ৪৩.৫% ভোট পেয়ে জয়লাভ করতে সক্ষম হন। তিনি ভারতীয় জনতা পার্টির নেতা রামচন্দ্র গৌড়া এবং প্রাক্তন প্রধানমন্ত্রী জনতা দল (ধর্মনিরপেক্ষ)-এর দেবেগৌড়াকে পরাজিত করেন, যাঁদের ভোট শতাংশ ছিল যথাক্রমে ৪০.০% ও ১৩.৬%। তবে  দেবেগৌড়া কনকপুরায় তৃতীয় স্থান অধিকার করলেও অন্য যে আসনে (হাসান) তিনি প্রতিদ্বন্দ্বিতা করেছিলেন, সেখান তিনি থেকে জয়ী হন। ২০০৯ সালের সাধারণ নির্বাচনে তেজস্বিনী বেঙ্গালুরু গ্রামীণ নির্বাচনী এলাকা থেকে কংগ্রেসের প্রার্থী ছিলেন এবং জেডি(এস)-এর এইচ ডি কুমারস্বামী ও বিজেপি প্রার্থী সি. পি. যোগেশ্বরের পেছনে থেকে তিনি তৃতীয় স্থান অধিকার করেছিলেন।

## আরও দেখুন

* চতুর্দশ লোকসভার সদস্যরা

## তথ্যসূত্র এবং টীকা

## বহিঃসংযোগ

* সংসদে শিক্ষার তরুণ চ্যাম্পিয়ন তেজস্বিনী রমেশের সাক্ষাৎকার: এডুকেশন ওয়ার্ল্ড ম্যাগাজিন। https://web.archive.org/web/20060215193028/http://www.educationworldonline.net/eduworld/article.php?choice=prev_art&article_id=250&issueid=24
* ভারতীয় সংসদের ওয়েবসাইটের হোম পেজ

বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:লোকসভার নারী সদস্য
বিষয়শ্রেণী:কর্ণাটকের সাংবাদিক
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
বিষয়শ্রেণী:কর্ণাটকের লোকসভা সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৬৬-এ জন্ম
বনু মুলাওওয়াহ অভিযান

**বনু মুলাওওয়াহ অভিযান** বা **কাদিদ অভিযান** বা **গালিব ইবনে আবদুল্লাহর অভিযান** ছিল নবি মুহাম্মাদ কর্তৃক প্রেরিত একটি সামরিক অভিযান, যা বনু মুলাওওয়াহ গোত্র অধ্যুষিত কাদিদ অঞ্চলের বিরুদ্ধে পরিচালিত হয়। এতে সাহাবি গালিব ইবনে আব্দুল্লাহর নেতৃত্বে ১৫ জন মুসলিম যোদ্ধা অংশগ্রহণ করেন। এই সংঘর্ষে মুসলমানরা জয় লাভ করে।

## পটভূমি
মক্কা থেকে হিজরত করে মদিনায় আগমনের পর থেকেই নবি মুহাম্মাদ প্রাথমিকভাবে কুরাইশ গোত্রের ব্যবসায়িক কাফেলাগুলিকে লক্ষ্য করে ছোট ছোট সামরিক অভিযান প্রেরণ শুরু করেন। দ্বিতীয় হিজরিতে সংঘটিত বদর যুদ্ধে মুসলিমদের জয়লাভের ফলে আরব বিশ্বে তাদের প্রভাব ব্যাপকহারে বৃদ্ধি পায়। এরপর থেকে মুসলমানদের সংখ্যা বৃদ্ধি পেতে থাকে। তখন থেকে নবি মুহাম্মদ পার্শ্ববর্তী গোত্র ও অঞ্চলসমূহেও দাওয়াতি ও সামরিক অভিযান প্রেরণ শুরু করেন। এছাড়াও বনু মুলাওওয়াহ গোত্রের কিছু সদস্য বশির ইবনে সাবিদের কয়েকজন সাথীকে হত্যা করে। তাই নবি মুহাম্মাদ গালিব ইবনে আবদুল্লাহকে কাদিদ অঞ্চলে এই অভিযানে প্রেরণ করেন। কাদিদ মূলত আসফান ও ক্বদিদের মাঝে অবস্থিত একটি পানিবেষ্টিত অঞ্চলের নাম ছিল।

## অভিযান
তিনি সাহাবি গালিব ইবনে আব্দুল্লাহকে মাত্র দশ-পনের জন সাহাবীর সাথে প্রেরণ করেন। তিনি গালিবকে আদেশ দেন, যেন তারা কাদিদে গিয়ে বনু মুলাওওয়াহ জনগোষ্ঠীর উপর আক্রমণ চালায়। তাঁরা যাত্রা শুরু করে এবং কাদিদে পৌঁছে আবু ওয়াকেদ আল-লাইসিকে বন্দী করে। আবু ওয়াকেদ জানায়, “আমি ইসলাম গ্রহণের উদ্দেশ্যে নবি মুহাম্মাদের কাছে যাওয়ার জন্য বের হয়েছি। গালিব ও সাথীরা তাকে বলেন, “যদি তুমি মুসলিমই হও, তাহলে এক রাতের জন্য তোমাকে বেঁধে রাখলে কোনো সমস্যা হবে না। কিন্তু যদি এমনটা না হয়, তবে আমরা তোমাকে সুরক্ষিত রাখব।” তারা তাকে বেঁধে সুওয়াইদ ইবনে সখরের কাছে রেখে যায় এবং তাকে বলে যে, যদি সে কোনো অসন্তোষ প্রকাশ করে, তাহলে তার মাথা কেটে ফেলবে। তারপর তারা সামনে যেতে থাকে এবং সূর্যাস্তের সময় বনু মুলাওয়াহ গোত্রের অবস্থানে পৌঁছায়। তারা উপত্যকার এক পাশে লুকিয়ে আক্রমণের জন্য অপেক্ষা করতে থাকে এবং জুন্দুব আল-জুহনীকে বনু মুলাওওয়াহের পরিস্থিতি পর্যবেক্ষণের জন্য পাঠানো হয়। তিনি উপত্যকার ওপরে উঠে পরিস্থিতি পর্যবেক্ষণ করতে থাকেন। হঠাৎ তিনি একজন উপত্যকাবাসীর নজরে পড়ে যান। সে নিজের স্ত্রীকে বললো, আমি এই পাহাড়ে এমন একটি ছায়া দেখছি, যা আগে কখনও দেখিনি। তুমি বাসন-পত্রগুলো দেখো তো; কুকুর কিছুতে মুখ দেয়নি তো? স্ত্রী বলল, “আল্লাহর শপথ, তেমন কিছুই হয়নি।” তখন পুরুষ লোকটি তার ধনুক দিয়ে দুইটি তীর নিক্ষেপ করল। প্রথম তীরটি লক্ষ্যভ্রষ্ট হলেও দ্বিতীয় তীরটি জুন্দুবের কাঁধে এসে লাগে; কিন্তু তিনি বিন্দুমাত্র নাড়াচাড়া করলেন না। এরপর লোকটি তার স্ত্রীকে বলল, যদি এটি কোনো গুপ্তচরের ছায়া হতো, তাহলে অবশ্যই নাড়াচাড়া করত বা সরে যেত। তবে যদি সে গুপ্তচর হয়েও থাকলে তাহলে তীরের আঘাতে সে নিশ্চয়ই আহত বা নিহত হয়েছে; তাই সে আমাদের কোনো ক্ষতি করতে পারবে না। সকালে দেখবে, কী ধ্বংস হয়েছে বা কে মারা গেছে। তারা ঘুমিয়ে গেলে জুন্দুব বাহিনীর কাছে এসে উপত্যকাবাসীর পরিস্থিতি বর্ণনা করেন।

সৈন্যরা যখন নিশ্চিত হয় যে, শত্রুরা অচেতন বা ঘুমাচ্ছে, তখন তারা উপত্যকার ভেতর প্রবেশ করে আক্রমণ চালায়।এরপর তাদের গবাদি পশু নিয়ে নিরাপদে প্রস্থান করে।এরপর উপত্যকাবাসীরা জাগ্রত নিজেদের মধ্যে চিৎকার শুরু করে দেয়। ঠিক তখনই উপত্যকায় প্রবল বর্ষণ শুরু হয়। এমন প্রবল বৃষ্টি হয় যে, কেউই উপত্যকায় চলাচল করতে পারল না।

## আরো দেখুন

* মুহাম্মদের নেতৃত্ব ও শাসনব্যবস্থা
* মুহাম্মাদের সামরিক জীবন
* মুহাম্মাদের নেতৃত্বে যুদ্ধের তালিকা

## তথ্যসূত্র
বিষয়শ্রেণী:ইসলামের ইতিহাস
বিষয়শ্রেণী:মুহাম্মাদ কর্তৃক প্রেরিত সামরিক অভিযান
আল বদর মসজিদ (ফ্রান্স)

**আল-বদর মসজিদ** (ফরাসি: *Mosquée El-Badr*) হলো ফ্রান্সের মার্সেইয়ের প্রথম আরঁদিসমেঁ (উপবিভাগ) অবস্থিত একটি মসজিদ। ২০১৬ সালের দিকে "আল-বদর মুসলিম অ্যাসোসিয়েশন' নামক একটি ধর্মীয় সংস্থা মসজিদ ভবনটি অধিগ্রহণ করে। বর্তমান মসজিদ-ভবনটি আগে মূলত একটি ইহুদি উপাসনালয় ছিল, যার নাম ছিল ওর তৌরাহ সিনাগগ', যার বাংলা অর্থ হল 'তৌরাহের আলো সিনাগগ'।  এই সিনাগগটি ১৯৬২ সালে পিয়ে-নোয়ার সম্প্রদায়ের লোকেরা প্রতিষ্ঠা করেছিলেন বলে জানা যায়। তখন থেকে এটি ইহুদি সিনাগগ হিসেবে ব্যবহৃত হয়ে আসছিল। ২১শ শতাব্দীর শুরুতে মার্সেই শহরে সাম্প্রদায়িক সহিংসতা বৃদ্ধি পেলে সিনাগগটি বন্ধ ঘোষণা করা হয়।  

১৪ র্যু সাঁ-দোমিনিক ঠিকানায় অবস্থিত এই সাবেক সিনাগগ ভবনটি কেনার আগে আল-বদর মসজিদ মার্সেইয়ের সাঁত-মার্ত এলাকার ২০৬ শ্যাঁ সেন্ট-জোসেফ ঠিকানায় অবস্থিত ছিল।

## ইতিহাস
**সিনাগগ হিসেবে**

সিনাগগটি ১৯৬২ সালে ফরাসি আলজেরিয়া থেকে আগত পিয়েদ-নোয়ার ইহুদি অভিবাসীরা প্রতিষ্ঠা করেন। এটি মার্সেইয়ের প্রথম আরঁদিসমঁ এলাকায় রু সাঁ-দোমিনিক সড়কে অবস্থিত, যা বুলভার্দ দা’তেনের কাছাকাছি মার্সেই-সাঁ-শার্ল রেলস্টেশন ও কানেবিয়েরের মধ্যবর্তী স্থানে পড়ে। 

১৯৬২ সালে প্রতিষ্ঠিত হওয়ার পর থেকে ভবনটি সিনাগগ হিসেবে ব্যবহৃত হয়ে আসছিল এবং এতে ইহুদি ধর্মীয় সব আচার অনুষ্ঠান পালিত হতো। কিন্তু ২১শ শতাব্দীর শুরুতে মার্সেইয়ে ইহুদিবিদ্বেষ বৃদ্ধি পাওয়ার ফলে এই সিনাগগটির কার্যক্রম শেষ পর্যন্ত বন্ধ হয়ে যায় এবং এরপর থেকে এটি একটি পরিত্যক্ত ভবন হিসেবে অব্যবহৃত অবস্থায় থেকে যায়। এরপর থেকে সেখানে কোনো ইহুদি ধর্মীয় উৎসব বা আচার অনুষ্ঠিত হতে দেখা যায়নি। 

**মসজিদ হিসেবে**

পরিত্যক্ত সিনাগগটির কাছে মার্সেইয়ের আল-বদর মুসলিম অ্যাসোসিয়েশনের তত্ত্বাবধানে পরিচালিত একটি মসজিদ ছিল। এই মসজিদে প্রতি সপ্তাহে জুময়ার নামাজে যে ভিড় হতো, তা তাদের পক্ষে সামলানো কঠিন হয়ে পড়েছিল। তাই আল-বদর অ্যাসোসিয়েশন মসজিদের জন্য একটি বড় ভবন অনুসন্ধান করছিল। এই পরিস্থিতিতে ২০১৬ সালের দিকে পরিত্যক্ত সিনাগগ ভবনটি ৪ লক্ষ ইউরো মূল্যে আল-বদর মুসলিম অ্যাসোসিয়েশনের কাছে বিক্রি করে দেওয়া হয়। ভবনটি কেনার পর সংগঠনটি এটিকে একটি মসজিদে রূপান্তর করার পরিকল্পনা গ্রহণ করে। এর ফলে ২০১৬ সালের তথ্য অনুযায়ী মার্সেই শহরে বসবাসরত প্রায় ২২০,০০০ মুসলিমের অন্তত একটি ক্ষুদ্র অংশ স্বাচ্ছন্দ্যে নামাজ আদায় করার সুযোগ পায়।

ক্রয়ের পর ভবনটির সংস্কার ও তাকে মসজিদে রূপান্তরের কাজ আনুমানিক ২০২০-এর দশকে সম্পূর্ণ হয়। এরপর থেকে এটিকে জনসাধারণের নামাজ আদায়ের জন্য উন্মুক্ত করা হয়। যদিও এই মসজিদটি মার্সেইয়ের দুই লক্ষাধিক মুসলিমের পাঁচ ওয়াক্ত নামাজ ও জুমার নামাজের জন্যে কোনোমতেই যথেষ্ট নয়; তবে এখানে বর্তমান বহু মুসলিম নামাজ আদায় করতে পারে। নির্মাণের পর থেকেই আস্তে আস্তে এর সম্প্রসারণের প্রতিও গুরুত্ব দেওয়া হচ্ছে। 

## আরো দেখুন
* ফ্রান্সে ইসলাম
* ফ্রান্সের মসজিদের তালিকা

## তথ্যসূত্র
বিষয়শ্রেণী:মসজিদ
বিষয়শ্রেণী:ইউরোপের মসজিদ
বিষয়শ্রেণী:ফ্রান্সের মসজিদ


## বহিঃসংযোগ

*
রবি বাসরুর

**রবি বসরুর** একজন ভারতীয় সঙ্গীত সুরকার, গীতিকার এবং পরিচালক যিনি বেশিরভাগই কন্নড় চলচ্চিত্র শিল্পে কাজ করেন। তিনি পরিচালক প্রশান্ত নীলের সাথে তার সহযোগিতার জন্য পরিচিত, যার সাথে তিনি *[[উগ্রাম|উগ্রামে]]* আত্মপ্রকাশ করেছিলেন। সুরকার হিসেবে তার সবচেয়ে বিখ্যাত কাজ হল *[[কেজিএফ: চ্যাপ্টার ওয়ান|কেজিএফ: অধ্যায় ১]]*, *[[কেজিএফ: চ্যাপ্টার টু|কেজিএফ: অধ্যায় ২]]*, *[[সালার: পার্ট ওয়ান – সিজফায়ার|সালার: পর্ব ১ – যুদ্ধবিরতি]]* এবং *মার্কো* । 

তিনি *"গরগার মন্ডালা"* এবং *"গিরমিত"* চলচ্চিত্রটিও পরিচালনা করেছেন।

## তথ্যসূত্র
ইমতিয়াজ বর্ষণ

**ইমতিয়াজ বর্ষণ** একজন বাংলাদেশী অভিনেতা, পরিচালক এবং সঙ্গীত রচয়িতা যিনি মূলত ঢালিউড সিনেমা এবং বাংলাদেশী টেলিভিশন নাটকে কাজ করেন। মাসুদ হাসান উজ্জ্বল পরিচালিত রোমান্টিক নাটকীয় ছবি ''উনোপঞ্চাশ বাতাস'' (২০২০) দিয়ে তিনি বড় পর্দায় আত্মপ্রকাশ করেন।

যখন সে কিশোর ছিল, রেজা নামে তার এক বন্ধু তাকে একুশে ফেব্রুয়ারির অনুষ্ঠান উপলক্ষে তার পাড়ায় একটি নাটকের মহড়ায় নিয়ে যায়। সেই ঘটনার পরপরই, ২৬শে মার্চ উপলক্ষে তিনি আরেকটি নাটকে অভিনয়ের সুযোগ পান। তখন থেকেই তার অভিনয়ের প্রতি ভালোবাসা তৈরি হয়।  বর্ষণের সবচেয়ে বড় অনুপ্রেরণা হলেন ইরফান খান । বাংলাদেশি অভিনেতাদের মধ্যে চঞ্চল চৌধুরী তাকে অনেক অনুপ্রাণিত করেন। 

## তথ্যসূত্র
এলি, কেমব্রিজশায়ার

**এলি** (/ˈiːli/; উচ্চারণ: ই-লি) ইংল্যান্ডের ক্যামব্রিজশায়ার কাউন্টির পূর্ব কেমব্রিজশায়ার জেলায় অবস্থিত একটি ক্যাথেড্রাল নগরী ও সিভিল প্যারিশ। এটি ক্যামব্রিজ শহর থেকে ১৪ মাইল (২৩ কিলোমিটার) উত্তর-পূর্বে, পিটারবরো থেকে ২৪ মাইল (৩৯ কিলোমিটার) দক্ষিণ-পূর্বে এবং লন্ডন থেকে ৮০ মাইল (১৩০ কিলোমিটার) দূরে অবস্থিত। নগরাঞ্চল ছাড়াও এই প্যারিশের অন্তর্ভুক্ত রয়েছে আশপাশের গ্রামীণ এলাকা, যার মধ্যে চেটিশ্যাম, প্রিকউইলো, মাইল এন্ড, কুইন অ্যাডিলেড এবং স্টান্টনি বসতি অন্তর্ভুক্ত। ২০২১ সালের আদমশুমারি অনুযায়ী নগরাঞ্চলের জনসংখ্যা ছিল ১৯,১৮৫ জন এবং সমগ্র প্যারিশের জনসংখ্যা ছিল ২০,৫৭৪ জন।
বিষয়শ্রেণী:৬৭৩-এ প্রতিষ্ঠিত
বিষয়শ্রেণী:উদ্ধৃতি শৈলীতে লাতিন ভাষার উৎস (la)
বিষয়শ্রেণী:উদ্ধৃতি শৈলী: দীর্ঘ খণ্ড মান
বিষয়শ্রেণী:উইকিউপাত্তে স্থানাঙ্ক আছে
গ্রেগরিয়ান মিশন

alt=Map of England and Wales. Britons are in the west, Northumbrians in the north, Mercians in the centre, Saxons in the south, and Angles in the middle east. Many smaller groups are present.|ডান|থাম্ব|প্রায় ৬০০ সালের কিছু অ্যাংলো-স্যাক্সন জনগণের সাধারণ রূপরেখার মানচিত্র
'**গ্রেগরিয়ান মিশন**' বা **'অগাস্টিনিয়ান মিশন**' ৫৯৬ খ্রিস্টাব্দে পোপ গ্রেগরি দ্য গ্রেট কর্তৃক অ্যাংলো-স্যাক্সনদের খ্রিস্টধর্মে দীক্ষিত করার লক্ষ্যে প্রেরিত ধর্মীয় অভিযানটি ইতিহাসে  নামে পরিচিত। ক্যান্টারবারির অগাস্টিন এই অভিযানের নেতৃত্ব দিয়েছিলেন। ৬৫৩ খ্রিস্টাব্দে যখন এই মিশনের সর্বশেষ ধর্মপ্রচারক মৃত্যুবরণ করেন, ততদিনে দক্ষিণ ইংল্যান্ডের অ্যাংলো-স্যাক্সনদের মধ্যে খ্রিস্টধর্ম সফলভাবে প্রতিষ্ঠিত হয়ে গিয়েছিল। আইরিশ এবং ফ্রাঙ্কিশ মিশনগুলোর পাশাপাশি এই অভিযানটিও ব্রিটেনের অন্যান্য অঞ্চলের অ্যাংলো-স্যাক্সনদের ধর্মান্তরিত করতে গুরুত্বপূর্ণ ভূমিকা রাখে। এমনকি এটি ইউরোপের মূল ভূখণ্ডে পরিচালিত 'হাইবারনো-স্কটিশ' মিশনগুলোকেও গভীরভাবে প্রভাবিত করেছিল।
বিষয়শ্রেণী:৫৯০-এর দশক
বিষয়শ্রেণী:৭ম শতাব্দীতে খ্রিস্টধর্ম
আন্ধার

***আন্ধার*** () একটি আসন্ন বাংলাদেশী অতিপ্রাকৃত ভৌতিক চলচ্চিত্র, যা পরিচালনা করেছেন রায়হান রাফি। ২২১বি প্রোডাকশনের ব্যানারে ছবিটি প্রযোজনা করেছেন শাকিব চৌধুরী, আদনান আদিব খান এবং সারা আলী। এতে অভিনয় করেছেন সিয়াম আহমেদ, নাজিফা তুশি, চঞ্চল চৌধুরী, মোস্তফা মনোয়ার, ফারুখ আহমেদ রেহান, আফসানা মিমি ও গাজী রাকায়েত। মূল চিত্রগ্রহণ ২০২৫ সালের সেপ্টেম্বরে শুরু হওয়ার কথা রয়েছে, এবং দুটি ঈদের মধ্যে একটি প্রেক্ষাগৃহে মুক্তির পরিকল্পনা রয়েছে।

## পটভূমি
পটভূমিটি এখনও প্রকাশ করা হয়নি। নির্মাতাদের মতে, ছবিটিতে ভৌতিক, রহস্য, থ্রিলার, খুন এবং আবেগঘন নাটকের উপাদানগুলি মিশ্রিত করা হয়েছে, যার লক্ষ্য হল পশ্চিমা ক্লিশে এড়িয়ে একটি বাংলাদেশী-মূল ভৌতিক অভিজ্ঞতা তৈরি করা। 

## তথ্যসূত্র

বিষয়শ্রেণী:আসন্ন বাংলাদেশী চলচ্চিত্র
আদাম কাদিরভ

**আদাম রমজানোভিচ কাদিরভ** (; জন্ম ২৪ নভেম্বর ২০০৭) একজন রুশ কর্মকর্তা এবং রমজান কাদিরভ-এর পুত্র, যিনি ৫ নভেম্বর ২০২৩ থেকে চেচেন প্রজাতন্ত্রের প্রেসিডেন্টের নিরাপত্তা পরিষেবা-এর প্রধান হিসেবে দায়িত্ব পালন করছেন।

২০২৩ সালের নভেম্বর মাসে প্রকাশিত একটি ভিডিওতে দেখা যায় যে তিনি কোরআন পোড়ানোর অভিযোগে অভিযুক্ত এক বন্দিকে প্রহার করছেন, যার পর তিনি ব্যাপকভাবে আলোচিত হন। ভিডিওটি ব্যাপক সমালোচনার জন্ম দেয়, এমনকি কিছু প্রো-ক্রেমলিন কঠোরপন্থীর কাছ থেকেও। তবুও তার পিতা প্রকাশ্যে তার প্রতি গর্ব প্রকাশ করেন এবং তাকে "সম্মান, মর্যাদা এবং ধর্মরক্ষার প্রাপ্তবয়স্ক আদর্শ গ্রহণকারী" বলে প্রশংসা করেন।

এরপর চেচেন সরকার তাকে একাধিক পদক প্রদান করে এবং তার পিতার অসুস্থতার গুঞ্জনের মধ্যে তাকে ও তার ভাইবোনদের পদোন্নতি দেওয়া হয়।

২০২৫ সালের এপ্রিল মাসে জানা যায় যে তাকে চেচেন নিরাপত্তা পরিষদের সচিব হিসেবে নিয়োগ দেওয়া হয়েছে। তিনি তার পিতার প্রধান দেহরক্ষী হিসেবেও দায়িত্ব পালন করছেন এবং চেচেন স্পেশাল ফোর্সেস বিশ্ববিদ্যালয়ের ট্রাস্টি হিসেবেও যুক্ত আছেন।

২০২৬ সালের ১৭ জানুয়ারি গ্রোজনিতে একটি সড়ক দুর্ঘটনায় তিনি আহত হন বলে বিরোধী সূত্রে জানা যায়। পরবর্তীতে রাশিয়ার জরুরি পরিস্থিতি মন্ত্রণালয়ের একটি উড়ন্ত হাসপাতাল মস্কোর ভনুকোভো বিমানবন্দরে অবতরণ করে।

## ব্যক্তিগত জীবন
২০২৫ সালের জুন মাসে আদাম কাদিরভ বিবাহ বন্ধনে আবদ্ধ হন। কনের পরিচয় প্রকাশ করা হয়নি। অনুষ্ঠানটি আখমাত-ইয়ুর্ত-এ অনুষ্ঠিত হয় এবং এতে উচ্চপদস্থ কর্মকর্তারা উপস্থিত ছিলেন। রাশিয়ার প্রেসিডেন্ট ভ্লাদিমির পুতিন শুভেচ্ছা বার্তা পাঠান।

## তথ্যসূত্র

বিষয়শ্রেণী:২০০৭ সালে জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ সামরিক নেতা
বিষয়শ্রেণী:চেচেন সামরিক ব্যক্তিত্ব
বিষয়শ্রেণী:কাদিরভ পরিবার
আবদুল্লাহ বিন থুনায়ান আল সৌদ

**আবদুল্লাহ বিন থুনায়ান আল সৌদ** (; মৃত্যু জুলাই ১৮৪৩) ১৮৪১ থেকে মে ১৮৪৩ পর্যন্ত নেজদের আমির ছিলেন। তিনি আল সৌদ পরিবারের আল থুনায়ান শাখার একমাত্র সদস্য যিনি আমির হয়েছিলেন।

## প্রারম্ভিক জীবন
আবদুল্লাহ বিন থুনায়ান ছিলেন থুনায়ান বিন সৌদের প্রপৌত্র, যিনি মুহাম্মদ বিন সৌদ-এর ভাই ছিলেন। মুহাম্মদ বিন সৌদ ছিলেন দিরিয়াহ আমিরাতের প্রতিষ্ঠাতা। সুতরাং আবদুল্লাহ ছিলেন আল সৌদ বংশের প্রতিষ্ঠাতা সৌদ বিন মুহাম্মদ-এর প্রপ্রপৌত্র।

১৮৪১ সাল পর্যন্ত আবদুল্লাহ দক্ষিণ ইরাকে মুনতাফিক গোত্রের সুরক্ষায় অবস্থান করেন। সে সময় তিনি প্রথম হিজাজে যান এবং নেজদ আমিরাত দখলের জন্য কয়েকবার ব্যর্থ চেষ্টা করেন।

## শাসনকাল
আবদুল্লাহর তৃতীয় চাচাতো ভাই খালিদ বিন সৌদ নেজদের আমির ছিলেন এবং তিনি মিশরীয়দের সমর্থন পেয়েছিলেন। ১৮৪০ সালে মিশরীয়রা নেজদ ত্যাগ করলে তিনি ক্ষমতা হারান। অবশেষে আবদুল্লাহ ডিসেম্বর ১৮৪১ সালে খালিদকে অপসারণ করেন।

আবদুল্লাহর প্রধান সমর্থক ছিলেন আল হারিকের শাসক তুর্কি আল হাজ্জানি। তিনি মুহাম্মদ ইবন আবদুল ওয়াহহাব-এর বংশধর এবং অন্যান্য গুরুত্বপূর্ণ গোত্রনেতাদের সমর্থনও পান, যারা খালিদ বিন সৌদকে মিশরীয়দের সঙ্গে জোটের কারণে অবৈধ শাসক হিসেবে দেখতেন। এই সমর্থনের ফলে আবদুল্লাহকে ‘ইমাম’ উপাধি দেওয়া হয়। তিনি রিয়াদ থেকে আমিরাত শাসন করেন।

১৮৪২ সালে বাহরাইনের রাজপরিবারের সদস্য মোহাম্মদ বিন খলিফা আল নাসফাহ যুদ্ধে পরাজিত হয়ে আবদুল্লাহর কাছে সাহায্য চান। তাকে আশ্রয় দেওয়া হয়, তবে সামরিক সহায়তা দেওয়া হয়নি।

১৮৪৩ সালে ফয়সাল বিন তুর্কি বিন আবদুল্লাহ আল সৌদ কায়রোতে মিশরীয়দের বন্দিত্ব থেকে মুক্তি পেয়ে মে ১৮৪৩ সালে পুনরায় নেজদের শাসনভার গ্রহণ করেন।

## মৃত্যু ও ব্যক্তিগত জীবন
আবদুল্লাহ ফয়সালের নেতৃত্ব মেনে নেননি এবং তাকে আল মাসমাক দুর্গে বন্দি করা হয়। সেখানে তিনি জুলাই ১৮৪৩ সালে বিষপ্রয়োগে মারা যান। তাকে রিয়াদে দাফন করা হয়; জানাজায় ইমাম ফয়সাল বিন তুর্কি নেতৃত্ব দেন।

আবদুল্লাহর এক পুত্র তার মৃত্যুর দিনই জন্মগ্রহণ করেন। এ কারণে তার নামও আবদুল্লাহ রাখা হয়। তিনি ছিলেন আহমেদ বিন আবদুল্লাহ আল থুনায়ান-এর পিতা এবং ইফ্‌ফাত বিনতে মোহাম্মদ আল থুনায়ান-এর পিতামহ।

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত
বিষয়শ্রেণী:আল সৌদ
বিষয়শ্রেণী:গুপ্তহত্যার শিকার সৌদি রাজনীতিবিদ
বিষয়শ্রেণী:উসমানীয় আরব
বিষয়শ্রেণী:১৮৪০-এর দশকে গুপ্তহত্যার শিকার রাজনীতিবিদ
বিষয়শ্রেণী:১৮৪৩-এ মৃত্যু
বিষয়শ্রেণী:১৯শ শতাব্দীতে খুন হওয়া রাজশাসক
বিষয়শ্রেণী:১৯শ শতাব্দীর মধ্যপ্রাচ্যের রাজশাসক
আব্দুল্লাহ আল-আসারি

**আব্দুল্লাহ হাসান আল-আসারি** () (১৯৮৬ – ২৭ আগস্ট ২০০৯) ছিলেন আরব উপদ্বীপের আল-কায়েদার একজন সৌদি আরবীয় সদস্য। তার নাম সৌদি আরবের আসীর প্রদেশ থেকে এসেছে। ২০০৯ সালের আগস্টে সৌদি আরবের উপ-স্বরাষ্ট্রমন্ত্রী মুহাম্মদ বিন নায়েফ-কে আত্মঘাতী বোমা হামলার মাধ্যমে হত্যার চেষ্টা করার সময় তিনি মারা যান।

## জীবনী
আল-আসারিকে তার বড় ভাই ইব্রাহিম আল-আসারি আল-কায়েদায় নিয়োগ করেছিলেন এবং দুই ভাই ২০০৭ সালে ইয়েমেন সফর করেছিলেন।

২০০৯ সালের ৩ ফেব্রুয়ারি তাকে মোস্ট ওয়ান্টেড সন্ত্রাসী সন্দেহভাজনদের একটি সৌদি তালিকায় অন্তর্ভুক্ত করা হয়েছিল।

২০০৯ সালের আগস্টে তিনি মুহাম্মদ বিন নায়েফের সাথে কথা বলেন এবং দেশের সন্ত্রাসী পুনর্বাসন কর্মসূচির অংশ হিসেবে কর্তৃপক্ষের কাছে আত্মসমর্পণ করার ইচ্ছা প্রকাশ করেন, এবং তারা দেখা করতে রাজি হন। কয়েক দিন পর, ২০০৯ সালের ২৭ আগস্ট আসারি মুহাম্মদ বিন নায়েফের জেদ্দার প্রাসাদে একজন "শুভাকাঙ্ক্ষী" হিসেবে লাইনে দাঁড়ান, যা রমজানের সময় রাজ্যে একটি ঐতিহ্য। তার বড় ভাই ইব্রাহিম আল-াসারির সহায়তায় তিনি তার মলাশয় এবং মলদ্বারে এক পাউন্ড (প্রায় ০.৪৫ কেজি) পিইটিএন প্লাস্টিক বিস্ফোরক লুকিয়ে রেখেছিলেন, যাকে নিরাপত্তা বিশেষজ্ঞরা একটি নতুন কৌশল হিসেবে বর্ণনা করেছেন। তিনি বোমাটি বিস্ফোরিত করেন (সম্ভবত মোবাইল ফোনের মাধ্যমে), এতে তিনি নিজে মারা যান, কিন্তু বিন নায়েফ কেবল সামান্য আহত হন কারণ আসারি দেহ তাকে বিস্ফোরণের পূর্ণ শক্তি থেকে রক্ষা করেছিল।

আসারি একটি মেটাল ডিটেক্টরের মধ্য দিয়ে গিয়েছিলেন এবং রাজপুত্রের দেহরক্ষীদের নিরাপত্তায় ২৪ ঘণ্টারও বেশি সময় অবস্থান করার পর সাক্ষাৎ পান। মুহাম্মদ বিন নায়েফ বলেন, "আমি চাইনি তাকে তল্লাশি করা হোক, কিন্তু সে নিজেকে উড়িয়ে দিয়ে আমাকে অবাক করে দিয়েছিল।"

২০০৩ সালের পর এটি ছিল রাজপরিবারের কোনো সদস্যের বিরুদ্ধে প্রথম হত্যার চেষ্টা, যখন সৌদি আরব আল-কায়েদা সংশ্লিষ্ট হামলার তীব্র বৃদ্ধির সম্মুখীন হয়েছিল। ইয়েমেনের একজন নাগরিক, রায়েদ আব্দুল্লাহ সালেম আল হারবি, আসারিকে তার আত্মঘাতী মিশনের প্রস্তুতিতে সহায়তা করেছিলেন।

## আরও দেখুন

*মোহাম্মদ আবদেল করিম আল গেজালি

## তথ্যসূত্র

## বহিঃসংযোগ
*আরব উপদ্বীপের আল কায়েদা নেটওয়ার্ক (ইয়েমেন), সাদা আল-মালাহিমের অডিও রিলিজ 'মুহাম্মদ বিন মাসলামার বংশধর'-এর ইংরেজি অনুবাদ, ২১ সেপ্টেম্বর ২০০৯-এ প্রকাশিত, The NEFA Foundation, সংগৃহীত ৪ জানুয়ারি, ২০১০

বিষয়শ্রেণী:আল-কায়েদা বোমা হামলাকারী
বিষয়শ্রেণী:সৌদি আরবীয় আল-কায়েদা সদস্য
বিষয়শ্রেণী:ইসলামপন্থী আত্মঘাতী বোমা হামলাকারী
বিষয়শ্রেণী:২০০৯-এ মৃত্যু
বিষয়শ্রেণী:১৯৮৬-এ জন্ম
বিষয়শ্রেণী:বিস্ফোরক যন্ত্রের কারণে মৃত্যু
বিষয়শ্রেণী:সৌদি আরব সরকার কর্তৃক সন্দেহভাজন সন্ত্রাসী হিসেবে মনোনীত ব্যক্তি
বিষয়শ্রেণী:২১শ শতাব্দীর সৌদি আরবীয় ব্যক্তি
বিষয়শ্রেণী:ব্যর্থ আততায়ী
আমানি আল-আহবার

***আমানি আল-আহবার ফি শারহ মাআনী আল-আসার*** () হলো ৪ খণ্ডের একটি আরবি ব্যাখ্যাগ্রন্থ যা ইউসুফ কান্ধলভি কর্তৃক তাঁর বিখ্যাত গ্রন্থ *[[শরহ মাআনী আল-আসার]]*-এর ওপর রচিত। লেখকের ইন্তেকাল হওয়ার কারণে তিনি এই ব্যাখ্যাগ্রন্থটি সম্পূর্ণ করতে পারেননি। তিনি বিতর নামাজ সংক্রান্ত অধ্যায়গুলোর শেষ অংশ পর্যন্ত ব্যাখ্যা সম্পন্ন করতে সক্ষম হয়েছিলেন। প্রথম খণ্ডটি ১৯৫৯ সালে চূড়ান্ত করা হয়েছিল এবং এর পরে ১৯৬২ সালে দ্বিতীয় খণ্ডটি সম্পন্ন হয়। তাঁর শিক্ষকতার দায়িত্বের কারণে একটি বিরতির পর তিনি পরবর্তীতে এই প্রকল্পে ফিরে এসেছিলেন, কিন্তু এটি অসম্পূর্ণ থেকে যায়। প্রথম দুই খণ্ড ১৯৬২ সালে প্রকাশিত হয়েছিল এবং তৃতীয় ও চতুর্থ খণ্ড পাণ্ডুলিপি আকারে ১৯৭৪ সালে যাকারিয়া কান্ধলভি প্রকাশ করেন।

## পদ্ধতি
প্রথম খণ্ডটি একটি বিস্তারিত ভূমিকার মাধ্যমে শুরু হয় যেখানে ইমাম আল-তাহাবি-র জীবনী, গুণাবলি এবং অবস্থান নিয়ে আলোচনা করা হয়েছে। এতে বিভিন্ন দিক যেমন অসঙ্গতি নিরসন, বর্ণনাকারীদের যাচাইকরণ, হাদিসের পাঠ ব্যাখ্যা এবং অন্যান্য হাদিস গ্রন্থ থেকে আল-তাহাবির গ্রহণ করা বিষয়সমূহ পরীক্ষা করা হয়েছে। এই ব্যাখ্যাগ্রন্থটি হাদিসগুলোকে নির্ভরযোগ্য বলে প্রমাণ করে, তাদের সনদ বা সূত্র নিয়ে আলোচনা করে এবং ইমাম আল-তাহাবির দৃষ্টিভঙ্গিকে কাশফ পদ্ধতির মাধ্যমে সমর্থন করে। এটি ইমাম আবু হানিফা এবং অন্যান্য ইমামদের সমর্থিত বিষয়গুলো মোকাবিলা করে এবং অতীত ও সমসাময়িক পণ্ডিতদের দৃষ্টিভঙ্গির তুলনা করে। ব্যাখ্যাগ্রন্থটিতে সহজবোধ্য ভাষা ব্যবহার করা হয়েছে যাতে জটিল ধারণাগুলো বোঝা যায়। এটি 'আসমা আল-রিজাল' বা বর্ণনাকারীদের নামের বিশ্লেষণ, পণ্ডিতদের মূল্যায়ন এবং অন্যান্য হাদিস গ্রন্থ থেকে নেওয়া অভিব্যক্তিগুলো বিশ্লেষণ করে। হাদিসের পাঠ্যের মধ্যে অপরিচিত শব্দগুলো এই অভিব্যক্তিগুলোর মাধ্যমে স্পষ্ট করা হয়েছে। ব্যাখ্যাগ্রন্থটি ইমাম আল-তাহাবি তাঁর বর্ণনায় ব্যবহৃত অতিরিক্ত শব্দগুলোর দিকেও ইঙ্গিত করে। এটি "মুস্তাহাব" (পছন্দনীয়) বর্ণনাগুলো নিয়ে আলোচনা করে এবং পণ্ডিতদের যুক্তি উপস্থাপন করে। এটি অন্যান্য হাদিস গ্রন্থের সূত্র উল্লেখ করে হাদিস সংকলন, তাদের উৎপত্তি এবং সমর্থক প্রমাণাদি যাচাই করে। হাদিস ব্যাখ্যা করার সময় লেখক অতীত ও সমসাময়িক পণ্ডিতদের মতামত উদ্ধৃত করেন। প্রতিটি অধ্যায়ের শুরুর অনুচ্ছেদগুলো বিরোধী পক্ষগুলোর মধ্যে পার্থক্য এবং যুক্তির একটি সংক্ষিপ্ত সারসংক্ষেপ প্রদান করে।

## অভ্যর্থনা
*[[বাইয়্যিনাত (সাময়িকী)|বাইয়্যিনাত]]* লিখেছে যে এই বইটি অধ্যয়ন করলে পাঠক ইউসুফ কান্ধলভির পাণ্ডিত্যপূর্ণ দক্ষতা, ব্যাপক গবেষণা এবং গভীর অন্তর্দৃষ্টি সম্পর্কে পূর্ণ ধারণা লাভ করতে পারে। *[[আরব নিউজ]]* এই বইটিকে কান্ধলভির দুটি উল্লেখযোগ্য অবদানের মধ্যে একটি হিসেবে স্বীকৃতি দিয়েছে। নিজের দৃষ্টিভঙ্গি ব্যক্ত করে ন্যাশনাল ইউনিভার্সিটি অব মডার্ন ল্যাঙ্গুয়েজস-এর একজন পিএইচডি গবেষক মুহাম্মদ লতিফ খান মন্তব্য করেছেন, "আমার বিচারে, এই বইটি হাদিস শাস্ত্রের ক্ষেত্রে একটি অসামান্য এবং চিরস্থায়ী মাস্টারপিস হিসেবে আবির্ভূত হয়েছে, যা পূর্বসূরিদের দৃষ্টিভঙ্গিকে প্রতিফলিত করে।" তাকি উসমানী আরও যোগ করেছেন যে এটি নিঃসন্দেহে একটি উল্লেখযোগ্য পাণ্ডিত্যপূর্ণ কাজ।

## আরও দেখুন
* দেওবন্দি হাদিস অধ্যয়ন
## তথ্যসূত্র

## আরও পড়ুন
* 
* 

## বাহ্যিক সংযোগ
*  ইন্টারনেট আর্কাইভ-এ

বিষয়শ্রেণী:দেওবন্দি হাদিস সাহিত্য
বিষয়শ্রেণী:ইউসুফ কান্ধলভির বই
বিষয়শ্রেণী:হাদিস ব্যাখ্যাগ্রন্থ
বিষয়শ্রেণী:ইসলামি সাহিত্য
বিষয়শ্রেণী:সুন্নি সাহিত্য
বিষয়শ্রেণী:আরবি ভাষার বই
বিষয়শ্রেণী:২০শ শতাব্দীর ভারতীয় বই
বিষয়শ্রেণী:ভারতীয় তথ্যমূলক বই
বিষয়শ্রেণী:ভারতীয় ধর্মীয় গ্রন্থ
আয়েশা আল-আদাবিয়া

**আয়েশা আল-আদাবিয়া**, যিনি **সিস্টার আয়েশা** নামেও পরিচিত, একজন আন্তঃধর্মীয় কর্মী এবং উইমেন ইন ইসলাম-এর প্রতিষ্ঠাতা, যা মুসলিম নারীদের জন্য ওকালতি করে এমন একটি সংস্থা। তিনি ৩০ বছরেরও বেশি সময় ধরে শমবার্গ সেন্টার ফর রিসার্চ ইন ব্ল্যাক কালচার-এ কাজ করেছেন।

## প্রারম্ভিক জীবন ও শিক্ষা

আল-আদাবিয়া আলাবামায় জন্মগ্রহণ করেন এবং বেড়ে ওঠেন। তিনি ১৯৪০ এবং ১৯৫০-এর দশকে মার্কিন দক্ষিণকে "অত্যন্ত বর্ণবৈষম্যমূলক এবং অত্যন্ত অসম" হিসেবে বর্ণনা করেন কিন্তু বলেন যে তার পরিবার এবং তার সম্প্রদায়ের অন্যান্য মানুষের দ্বারা তিনি এই পরিস্থিতির প্রভাব থেকে সুরক্ষিত ছিলেন।

## নেশন অফ ইসলাম

১৯৬০-এর দশকের শুরুতে উচ্চ বিদ্যালয় থেকে স্নাতক হওয়ার পর, আল-আদাবিয়া জ্যাজ কণ্ঠশিল্পী হিসেবে কর্মজীবন শুরু করতে নিউ ইয়র্ক সিটির হারলেম-এ চলে আসেন। চুল কাটার সন্ধানের সময় আল-আদাবিয়া নেশন অফ ইসলাম-এর সংস্পর্শে আসেন এবং নেশন অফ ইসলামের সদস্যদের মালিকানাধীন একটি নাপিতের দোকানে প্রবেশ করেন। তিনি এই অভিজ্ঞতাকে তার কাছে ইলাইজাহ মুহাম্মদ, প্যান-আফ্রিকানিজম এবং ব্ল্যাক পাওয়ার-এর পরিচয় করিয়ে দেওয়ার কৃতিত্ব দেন।
 

ম্যালকম এক্স-এর "আধ্যাত্মিক আহ্বান হিসেবে ন্যায়বিচার" বার্তার দ্বারা অনুপ্রাণিত হয়ে তিনি শীঘ্রই ইসলাম ধর্ম গ্রহণ করেন। আল-আদাবিয়া ম্যালকম এক্সের স্ত্রী এবং পরে বিধবা বেটি শাবাজ-এরও ঘনিষ্ঠ ছিলেন।

## কর্মজীবন

আল-আদাবিয়া ৩০ বছরেরও বেশি সময় ধরে শমবার্গ সেন্টার ফর রিসার্চ ইন ব্ল্যাক কালচার-এ কাজ করেছেন। তিনি 'প্রিজারভেশন অফ দ্য ব্ল্যাক রিলিজিয়াস হেরিটেজ ডকুমেন্টেশন' প্রকল্পে ইসলামি ইনপুট সমন্বয় করার জন্য দায়ী ছিলেন। আল-আদাবিয়া ম্যালকম এক্সের রেকর্ড সংরক্ষণে কাজ করেছেন এবং একজন স্কলারশিপ অফিসারও ছিলেন।

বসনীয় গণহত্যায় মুসলিমদের বিরুদ্ধে গণধর্ষণ-এর প্রতিক্রিয়ায়, আল-আদাবিয়া ১৯৯২ সালে উইমেন ইন ইসলাম প্রতিষ্ঠা করেন, যা ছিল "মুসলিম নারীদের দ্বারা এবং তাদের পক্ষে প্রতিষ্ঠিত প্রথম জাতীয় নারী সংস্থা"। আল-আদাবিয়া নারী-বান্ধব মসজিদ তৈরির পক্ষে ওকালতি করার জন্য একটি জাতীয় প্রচারণা শুরু করেন, মসজিদগুলোকে প্রার্থনার জন্য নারীদের স্বাগত জানাতে অনুরোধ করার পাশাপাশি মসজিদের গভর্নিং বোর্ডে নারীদের নিয়োগের আহ্বান জানান। আল-আদাবিয়া ম্যালকম এক্স মিউজিয়ামের একজন প্রতিষ্ঠাতা সদস্য।

আল-আদাবিয়া ২০২১ সালে শমবার্গ থেকে অবসর গ্রহণ করেন।

## পুরস্কার ও সম্মাননা

*২০১৬ সালে, আল-আদাবিয়াকে আমেরিকায় মুসলিমদের সবচেয়ে বড় ডিজিটাল অ্যাডভোকেসি সংস্থা এমপাওয়ার চেঞ্জ (MPower Change) কর্তৃক শীর্ষ ১০০ মুসলিম সামাজিক ন্যায়বিচার নেতার একজন হিসেবে মনোনীত করা হয়।
*২০১৭ সালে, আল-আদাবিয়া তার চার দশকের আন্তঃধর্মীয় সক্রিয়তার জন্য ক্লারা লেমলিচ পুরস্কার লাভ করেন।
*২০১৮ সালে, কাউন্সিল অন আমেরিকান-ইসলামিক রিলেশনস আল-আদাবিয়াকে তার বার্ষিক লাইফটাইম অ্যাচিভমেন্ট অ্যাওয়ার্ড প্রদান করে।
*২০২২ সালে, আল-আদাবিয়া মানবাধিকার এবং সামাজিক ন্যায়বিচারে সক্রিয়তার জন্য তুরস্কের ফার্স্ট লেডি এমিন এরদোয়ান-এর কাছ থেকে একটি মানবিক পুরস্কার গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:২০শ শতাব্দীর আফ্রিকান-আমেরিকান নারী
বিষয়শ্রেণী:আলাবামার ২০শ শতাব্দীর ব্যক্তি
বিষয়শ্রেণী:আফ্রিকান-আমেরিকান মুসলিম
বিষয়শ্রেণী:মার্কিন নারী অধিকার কর্মী
বিষয়শ্রেণী:আলাবামার মুসলিম
বিষয়শ্রেণী:সংস্থা প্রতিষ্ঠাতা
বিষয়শ্রেণী:মার্কিন নারী মানবাধিকার কর্মী
আল মাহাদুল আলি আল ইসলামি, হায়দ্রাবাদ

**আল মাহাদুল আলি আল ইসলামি, হায়দ্রাবাদ**, যা **আল মাহাদ আল আলি আল ইসলামি** বা **আল মাহাদ উল আলি আল ইসলামি** নামেও পরিচিত, একটি ইসলামি প্রতিষ্ঠান যা তেলেঙ্গানার হায়দ্রাবাদে অবস্থিত। এটি ২০০০ সালের জানুয়ারিতে খালিদ সাইফুল্লাহ রহমানি দ্বারা প্রতিষ্ঠিত হয়। এর প্রতিষ্ঠার প্রাথমিক লক্ষ্য হলো বিভিন্ন ইসলামি বিষয়ে ইসলামি শিক্ষা প্রতিষ্ঠান থেকে সদ্য স্নাতক ডিগ্রিপ্রাপ্তদের প্রশিক্ষণ দেওয়া। এটি আধুনিক বিষয় যেমন ইসলামি অর্থসংস্থান, ব্যাংকিং এবং শেয়ার বাজার-এর ওপরও প্রশিক্ষণ প্রদান করে।

## ইতিহাস
আল মাহাদুল আলি আল ইসলামি ২০০০ সালে (১৪২০ হিজরি) খালিদ সাইফুল্লাহ রহমানি দ্বারা প্রতিষ্ঠিত হয়, যিনি অল ইন্ডিয়া মুসলিম পার্সোনাল ল বোর্ডের পঞ্চম সভাপতি হিসেবে দায়িত্ব পালন করছেন। প্রতিষ্ঠানটি হায়দ্রাবাদ দাক্ষিণাত্যে অবস্থিত। এটি ১৯৯৯ সালে নিবন্ধিত হয়েছিল। এটি বিভিন্ন ইসলামি বিষয়ে ইসলামি সেমিনারিগুলোর নতুন স্নাতকদের প্রশিক্ষণ দেয়। এর উদ্বোধনী অনুষ্ঠান ২০০০ সালের ৩০ জানুয়ারি (২২ শাওয়াল, ১৪২১ হিজরি) হায়দ্রাবাদের সাঈদাবাদ-এর আকবরবাগের উজালে শাহ ইদগাহে অনুষ্ঠিত হয়েছিল। এর বর্তমান উপ-পরিচালক হলেন রহমানির পুত্র ওমর আবিদীন কাসমি মাদানি।

### কোর্স এবং বিভাগসমূহ
এই সেমিনারিটি বেশ কিছু কোর্স অফার করে যেমন কুরআন বিজ্ঞানে বিশেষত্ব, হাদিস-এ বিশেষত্ব, ইসলামি আইনশাস্ত্র-এ বিশেষত্ব, ইসলামি অর্থসংস্থান-এ বিশেষত্ব, দাওয়াত-এ বিশেষত্ব, ইংরেজি ভাষা ও সাহিত্যে ডিপ্লোমা (DELL) ইত্যাদি। একইভাবে, অন্যান্য বিভাগও রয়েছে, যেমন ধর্মীয় অধ্যয়ন এবং তুলনামূলক ধর্মতত্ত্ব বিভাগ, গবেষণা ও সংকলন বিভাগ, ইফতা বিভাগ এবং শান্তি ও সত্য বার্তা কেন্দ্র।

## সাময়িকীসমূহ
প্রতিষ্ঠানটি প্রথমে ত্রৈমাসিক 'হেরা' প্রকাশ করত, যা শেষ পর্যন্ত বার্ষিক সংখ্যায় পরিণত হয় এবং পরে প্রকাশনা বন্ধ হয়ে যায়। কাজী মুজাহিদুল ইসলাম কাসমি-এর ইন্তেকালের পর, খালিদ সাইফুল্লাহ রহমানি ত্রৈমাসিক 'বাহস-ও-নজর'-এর প্রধান সম্পাদক হিসেবে নিযুক্ত হন, যা বর্তমানে এই প্রতিষ্ঠান থেকে প্রকাশিত হয়।

## আরও দেখুন
* মুহাম্মদ আজম নদভী
* ওমর আবিদীন কাসমি মাদানি
* মনোয়ার সুলতান নদভী
* ওসামা ইদ্রিস নদভী

## তথ্যসূত্র

বিষয়শ্রেণী:২০০০-এ ভারতে প্রতিষ্ঠিত
বিষয়শ্রেণী:দেওবন্দি মাদ্রাসা
বিষয়শ্রেণী:ভারতের মাদ্রাসা
বিষয়শ্রেণী:২০০০-এ প্রতিষ্ঠিত শিক্ষা প্রতিষ্ঠান
বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:ভারতের শিক্ষা প্রতিষ্ঠান
সুলোচনা ডোংরে

**সুলোচনা ডোংরে**, যিনি **সুলোচনাবাই ডোংরে** নামেও পরিচিত, একজন ভারতীয় কর্মী এবং নারীবাদী । তিনি জন্মনিয়ন্ত্রণ এবং নারীমুক্তির একজন বিশিষ্ট সমর্থক ছিলেন। 

## জীবনী
সুলোচনা ডোংরে ১৯৩০-৪০ এর দশকে মাহারের একটি পরিবারে জন্মগ্রহণ করেন। ডোংরে নারী মুক্তির জন্য একজন উল্লেখযোগ্য সমর্থক হিসেবে পরিচিত হয়ে ওঠেন। প্রথমে অল ইন্ডিয়া উইমেন্স কনফারেন্সের সাথে যুক্ত থাকাকালীন, ডোংরে - অন্যান্য দলিত নেত্রীদের সাথে - সম্মেলন থেকে বেরিয়ে আসেন এইটা ভেবে যে  এটি উচ্চবর্ণের দ্বারা অনেক বেশি প্রভাবিত হচ্ছে। তিনি পরবর্তীতে অল ইন্ডিয়া ডিপ্রেসড ক্লাসেস উইমেন কংগ্রেসের নেত্রী হয়ে ওঠেন এবং ১৯৪২ সালে কংগ্রেস কর্তৃক আয়োজিত একটি বৃহৎ সম্মেলনের সভাপতিত্ব করেন  একই বছর, ডোংরে (শান্তাবাই দানির সাথে) নাগপুরে একটি সর্বভারতীয় তফসিলি জাতি ফেডারেশনের মহিলা সম্মেলনে ২৫,০০০ মহিলার সামনে বক্তৃতা দেন।   ডোংরে দলিত মহিলা ফেডারেশনেরও সভাপতিত্ব করেছিলেন, যেটা ভারতীয় স্বাধীনতার আগে গঠিত সর্বশেষ দলিত নারীবাদীদের গোষ্ঠী ছিল। 

উল্লেখযোগ্যভাবে, কিছু সূত্র ডংরেকে প্রথম ভারতীয় নেতা হিসেবে বর্ণনা করে যিনি দেশব্যাপী জন্মনিয়ন্ত্রণের প্রবেশাধিকারের আহ্বান জানিয়েছিলেন এবং এই পদক্ষেপটিকে তিনি সমর্থন করেছিলেন। 

ডোংরের জীবনী এবং কীর্তিকলাপগুলি উর্মিলা পাওয়ারের ১৯৮৯ সালের রচনা " *উই অলসো মেড হিস্ট্রি"* -এ অন্তর্ভুক্ত ছিল। 

## তথ্যসূত্র
লিব্বি হলম্যান

**এলিজাবেথ লয়েড হলম্যান** (২৩ মে, ১৯০৪ - ১৮ই জুন, ১৯৭১) ছিলেন একজন মার্কিন সমাজকর্মী, অভিনেত্রী, গায়িকা ও সক্রিয়কর্মী।

## ব্যক্তিগত জীবন
বন্ধুবান্ধবদের মধ্যে, হলম্যান তার সাহসী ব্যক্তিত্বের জন্য পরিচিত ছিলেন। তিনি সমসাময়িক গসিপ কলামের প্রায়শই বিষয়বস্তুতে পরিণত হয়েছিলেন,  এবং ব্রুকস অ্যাটকিনসন *দ্য লিটল শো-* এর জন্য তার পর্যালোচনায় তাকে "গাঢ় বেগুনি হুমকি" বলে অভিহিত করেছিলেন।  বন্ধুবান্ধব, পরিচিতজন এবং সহকর্মীদের স্মৃতিতে তিনি যে মঞ্চের ধরণ ও ব্যক্তিত্বের জন্য পরিচিত ছিলেন তার বিবরণ রয়েছে। লুসিন্ডা ব্যালার্ড স্মরণ করেন "[তার] একটি নির্দিষ্ট গুণ ছিল যা ছবিতে দেখা যায় না। তার ত্বকের অসাধারণ গঠন ছিল এবং তার চুল প্রায়শই এলোমেলো দেখালেও, এগুলো সুন্দর চকচকে ছিল।"  হাওয়ার্ড ডায়েটজ, যিনি তাকে "স্বর্ণকেশী, স্লো-আইড হুরি" হিসাবে বর্ণনা করেছিলেন। 

## তথ্যসূত্র

## বাহ্যিক লিঙ্কগুলি

* লিবি হলম্যানের জীবনী, কেনেথ লিসেনবি,    ।
* হিউজেস হাই স্কুলের ইতিহাস
* সময়ের বই: একটি মশাল-গানের জীবন
* 
* 
* লুই শ্যাঙ্কার এবং লিবি হলম্যান: দ্য হ্যাম্পটনস কানেকশন
* বোস্টন বিশ্ববিদ্যালয়ের হাওয়ার্ড গটলিব আর্কাইভাল রিসার্চ সেন্টারে লিবি হলম্যানের সংগ্রহ
* লিবি হলম্যানের আত্মহত্যা

বিষয়শ্রেণী:১৯০৪-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ আত্মহত্যা
বিষয়শ্রেণী:আত্মহননকারী নারী
বিষয়শ্রেণী:এলজিবিটিকিউ গায়িকা
বিষয়শ্রেণী:ব্রান্সউইক রেকর্ডসের শিল্পী
বিষয়শ্রেণী:মার্কিন উভকামী অভিনেত্রী
বিষয়শ্রেণী:২০শ শতাব্দীর মার্কিন ইহুদি
বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:সিনসিনাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন এলজিবিটিকিউ সঙ্গীতশিল্পী
বিষয়শ্রেণী:ওহাইওর এলজিবিটিকিউ ব্যক্তি
বিষয়শ্রেণী:ইহুদি গায়িকা
বিষয়শ্রেণী:মার্কিন ইহুদি অভিনেত্রী
বিষয়শ্রেণী:কানেটিকাটের ডেমোক্র্যাট
বিষয়শ্রেণী:উভকামী নারী সঙ্গীতজ্ঞ
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন সমাজের বিশিষ্ট ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন পপ গায়িকা
বিষয়শ্রেণী:মার্কিন সামরিক কর্মকর্তা
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ইহুদি এলজিবিটিকিউ নারী
বিষয়শ্রেণী:উভকামী ইহুদি
আব্দুর রহিম দর্দ

**আব্দুর রহিম দর্দ**, যিনি **এ. আর. দর্দ** নামেও পরিচিত (১৯ জুন ১৮৯৪ – ৭ ডিসেম্বর ১৯৫৫), ছিলেন একজন আহমদীয়া মুসলিম লেখক, ধর্মপ্রচারক, এবং পাকিস্তান আন্দোলনের একজন রাজনৈতিক কর্মী। তিনি লন্ডনে ঐতিহাসিক ফজল মসজিদের ইমাম হিসেবে দায়িত্ব পালন করেছিলেন, যা ছিল লন্ডনে সকল মতাদর্শের নির্বিশেষে ভারতীয় মুসলিমদের প্রধান মিলনস্থল। তিনি মুহাম্মদ আলী জিন্নাহ-কে ব্রিটিশ ভারতে ফিরে আসতে এবং পাকিস্তান আন্দোলনের জন্য লড়াই করতে রাজি করানোর জন্য পরিচিত।

## কর্মজীবন
দর্দ ছিলেন একজন বক্তা, আহমদীয়া ধর্মপ্রচারক এবং লেখক। তিনি অনেক বিশাল জনসভায় ভাষণ দিয়েছিলেন, যার মধ্যে উল্লেখযোগ্য ছিল জলসা সালানা, আন্তঃধর্মীয় অনুষ্ঠান এবং পাকিস্তানের রাজনৈতিক বিতর্কসমূহ। তিনি ইংরেজি এবং উর্দু উভয় ভাষায় অনেক বই লিখেছেন, যার মধ্যে রয়েছে *লাইফ অব আহমদ – ফাউন্ডার অব দ্য আহমদীয়া মুভমেন্ট* (১৯৪৮), যা ১৯০১ সাল পর্যন্ত মিরজা গোলাম আহমদের জীবনের ওপর ভিত্তি করে লেখা একটি জীবনী। তবে তিনি এই কাজটির সমাপ্তি করতে পারেননি। তিনি ১৯৩৮ সালে *দ্য ইসলামিক খিলাফত* নামে একটি বইও লিখেছিলেন।

দর্দ ১৯৩৩ সালের মার্চ মাসে মুহাম্মদ আলী জিন্নাহর সাথে সাক্ষাৎ করেন (যিনি ভারতীয় রাজনীতিতে হতাশ হয়ে ইংল্যান্ডে ফিরে গিয়েছিলেন এবং সেখানে আইন ব্যবসা শুরু করেছিলেন), এবং তাকে ভারতে ফিরে আসার জন্য রাজি করানোর চেষ্টা করেন কারণ তখন ভারতীয় মুসলিমদের তাকে খুব প্রয়োজন ছিল। দর্দ জিন্নাহকে বলেছিলেন যে ব্রিটিশ ভারতে রাজনীতি ত্যাগ করা তাকে মুসলিম স্বার্থের ক্ষেত্রে একজন "বিশ্বাসঘাতক" করে তুলবে। জিন্নাহর রাজনৈতিক অঙ্গনে ফিরে আসার প্রতীক হিসেবে, দর্দ ১৯৩৩ সালের এপ্রিলে লন্ডনের ফজল মসজিদে একটি বক্তৃতার আয়োজন করেন যার শিরোনাম ছিল 'দ্য ফিউচার অব ইন্ডিয়া'। এটি স্যার নাইরিন স্যান্ডম্যানের সভাপতিত্বে অনুষ্ঠিত হয়েছিল যেখানে জিন্নাহ ভারতীয় সাংবিধানিক সংস্কারের ওপর সাম্প্রতিক শ্বেতপত্রের সমালোচনা করেছিলেন এবং ভারতীয়দের স্বায়ত্তশাসনের পক্ষে যুক্তি তুলে ধরেছিলেন।

নিখিল ভারত কাশ্মীর কমিটির সম্মতিক্রমে দর্দ এর সচিব হন। তিনি অনেক বছর ধরে 'নাজির সদর আঞ্জুমান আহমদীয়া' হিসেবে জামায়াতের সেবা করেছিলেন এবং ২য় খলিফাতুল মসীহর সফরসঙ্গী ছিলেন।

## ধর্ম
দর্দ ১৯২০ থেকে ১৯২৪ সাল পর্যন্ত ২য় খলিফাতুল মসীহর ব্যক্তিগত সচিব ছিলেন এবং তার সাথে দামেস্ক, ফিলিস্তিন, মিশর, ইতালি ও ফ্রান্স সফর করেন। অবশেষে ১৯২৪ সালের ২২ আগস্ট তারা ১৯২৪ সালের ওয়েম্বলির জীবন্ত ধর্মসমূহের সম্মেলনে যোগদানের জন্য ইংল্যান্ডে পৌঁছান, এবং দর্দ লন্ডন মিশনের দায়িত্বপ্রাপ্ত ধর্মপ্রচারক হিসেবে নিযুক্ত হন। তিনি দুই দফায় মোট ১০ বছর ইংল্যান্ডে আহমদীয়া ধর্মপ্রচারক হিসেবে দায়িত্ব পালন করেন। লন্ডনের ফজল মসজিদ ১৯২৬ সালে তার তত্ত্বাবধানে নির্মিত হয়েছিল। তিনি অবশেষে ১৯৩৮ সালে কাদিয়ানে ফিরে আসেন।

দর্দ দুইবার লন্ডনের ফজল মসজিদের ইমাম ছিলেন, প্রথমবার ১৯২৪ থেকে ১৯২৮ সাল পর্যন্ত এবং দ্বিতীয়বার ১৯৩১ থেকে ১৯৩৮ সাল পর্যন্ত।

## গ্রন্থপঞ্জি
* 
* 

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:আহমদীয়া সাহিত্য
বিষয়শ্রেণী:পাকিস্তান আন্দোলনের কর্মী
বিষয়শ্রেণী:পাকিস্তানি আহমদী
বিষয়শ্রেণী:পাকিস্তানি ইমাম
বিষয়শ্রেণী:লুধিয়ানার ব্যক্তিত্ব
আল-ইমামা ওয়া আল-সিয়াসা

***' আল-ইমামা ওয়া আল- সিয়াসা গ্রন্থটি  (   )  [[ইসলামি বর্ষপঞ্জি|হিজরী]] পঞ্চম  শতাব্দীর (খ্রিস্টীয় বার শতকে) পূর্বে রচিত [[ইসলাম|ইসলামের]] ইতিহাস সম্পর্কিত একটি প্রামান্য গ্রন্থ। গ্রন্থটি  [[সুন্নি ইসলাম|সুন্নি]] মুসলিম [[ইবনে কুতাইবা|ইবনে কুতায়বা]] ( d. ২৭৬/৮৮৯) এর আদর্শে রচিত এবং বিষয়টি নিয়ে বিতর্ক রয়েছে।  কেননা, রচনাটি অন্য কোনও সুন্নি লেখক দ্বারা রচিত হতে পারে, [[মুসলিমদের স্পেন বিজয়|উমাইয়া স্পেনে]] অথবা [[আব্বাসীয় খিলাফত|আব্বাসীয়]] শাসকরা তাদের কর্তৃত্বের ভিত্তি হিসাবে সুন্নি গোঁড়ামি গ্রহণ করতে পারে। 

এই বইয়ের লেখক স্বত্ব নিয়ে চলমান বিতর্ক এর  বিষয়বস্তুর সাথে প্রাসঙ্গিক:  যদিও বইটিতে সুন্নি-প্রভাব স্পষ্ট। বইটিতে ইসলামের নবী [[মুহাম্মাদ|মুহাম্মদের]] (স.) কন্যা [[ফাতিমা|ফাতিমার]] বাড়িতে সহিংস আক্রমণের বিষয়ে শিয়া  মতবাদকেও সমর্থন করে।  শিয়া সূত্রমতে, ৬৩২ সালে মুহাম্মদের (স.) মৃত্যুর ছয় মাসের মধ্যে  কন্যা ফাতিমার মৃত্যু (এবং গর্ভপাত) কথিত আক্রমণের সময় তার আঘাতের জন্য দায়ী করা হয়।     অন্যদিকে, বেশিরভাগ সুন্নি সূত্র স্পষ্টভাবে এই ধরণের কোনও সহিংসতা অস্বীকার করে। 

আল-ইমামা ওয়া আল- সিয়াসা গ্রন্থটি  ঐতিহ্যগতভাবে  'তারিখ আল- খোলাফা"***' ( খলিফাদের ইতিহাস) নামে পরিচিত। এবং জিনি তাহা কর্তৃক এর সংস্করণ ১৯৬৭ সালে কায়রোতে প্রকাশিত হয়। 

## লেখক
এই বইটি কখনও কখনও সুন্নি মুসলিম ইবনে কুতায়বা ( d. ২৭৬/৮৮৯ ), বিখ্যাত আব্বাসীয় যুগের ইতিহাসবিদ। শাকির মুস্তাফা এই বৈশিষ্ট্যটিকে চ্যালেঞ্জ করেছেন, যিনি লিখেছেন যে বইটির সুন্নি লেখক সম্ভবত একজন মালিকি পণ্ডিত ছিলেন, যেখানে ইবনে কুতায়বা হানাফী মাযহাবের ছিলেন। তিনি আরও যোগ করেছেন যে বইটিতে স্পেন বিজয় সম্পর্কে তথ্য রয়েছে যা সম্ভবত ইবনে কুতায়বা এবং তার উৎসগুলির কাছে অজানা ছিল। বইটিতে মারাকেশ শহরেরও উল্লেখ রয়েছে, যা মুস্তাফার মতে ৪৫৪ হিজরিতে প্রতিষ্ঠিত হয়েছিল, ২৭৬ হিজরিতে ইবনে কুতায়বার মৃত্যুর প্রায় দুই শতাব্দী পরে। তবুও মুস্তাফা বইটি হিজরি চতুর্থ শতাব্দীর মাঝামাঝি সময়ে তৈরি করেছেন। ডেভিড এস. মার্গোলিউথ ( d. ১৯৪০ ), যিনি পরামর্শ দেন যে বইটি তৃতীয় হিজরী শতাব্দীতে রচিত হয়েছিল।  মাহমুদ এম. আইয়ুব ( d. ২০২১ ) বিশ্বাস করেন যে বইটি একজন সুন্নি লেখক লিখেছিলেন, হয় উমাইয়া স্পেনে অথবা আব্বাসীয় শাসকরা তাদের কর্তৃত্বের ভিত্তি হিসাবে সুন্নি গোঁড়ামি গ্রহণ করার পরে। 

## Controversial content

## See also

## References

### Citations

### Sources
 
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:সুন্নি সাহিত্য
আল-কাওয়াকিব আদ-দুররি

***আল-কাওয়াকিব আদ-দুররি শারহ জামি আত-তিরমিজি*** () হলো *[[সহীহ আত-তিরমিজি]]*-এর একটি বহু-খণ্ডের ভাষ্য, যা রশিদ আহমদ গাঙ্গুহী-এর শিক্ষার ওপর ভিত্তি করে রচিত। এই পাঠগুলো মূলত তার ছাত্র ইয়াহইয়া কান্ধলভী আরবিতে লিপিবদ্ধ করেছিলেন এবং পরবর্তীতে ইয়াহইয়ার ছেলে জাকারিয়া কান্ধলভী বিস্তারিত টীকা সংযোজন করে এটিকে আরও বিস্তৃত করেন। দুই খণ্ড বিশিষ্ট প্রাথমিক সংস্করণটি ১৯৩৩ এবং ১৯৩৪ সালে ভারতে প্রকাশিত হয়েছিল, অন্যদিকে জাকারিয়া কান্ধলভীর অতিরিক্ত টীকা সহ পরবর্তী সংস্করণটি চার খণ্ডে প্রকাশিত হয়েছিল।

## বৈশিষ্ট্যসমূহ
এই বইটি বিতর্কিত বিষয়গুলোতে হানাফি মাযহাব-এর যুক্তিগুলো কার্যকরভাবে উপস্থাপন করে, প্রচলিত বিশেষ্যগুলো অন্তর্ভুক্ত করে এবং মৌলিক, সাহিত্যিক ও সিনট্যাকটিক নিয়মাবলী ব্যাখ্যা করে। এটি পরস্পরবিরোধী হাদিসগুলোর মধ্যে সমন্বয় করার জন্য একটি ব্যাপক দৃষ্টিভঙ্গি প্রদান করে এবং শরীয়াহ-এর উদ্দেশ্যগুলো নিয়ে আলোচনা করে।

## মূল্যায়ন
মালায়া বিশ্ববিদ্যালয়-এর পিএইচডি স্কলার হাফিজ আতিফ ইকবাল ফিকহ-এর মূলনীতির আলোকে হাদিস ব্যাখ্যার লেখকের অনন্য পদ্ধতির প্রশংসা করেছেন, যা একে অন্যান্য পণ্ডিতদের ব্যাখ্যা থেকে আলাদা করে তুলেছে। তিনি পূর্ববর্তী পণ্ডিতদের কাজের ওপর ভিত্তি করে নতুন অন্তর্দৃষ্টি প্রদানের জন্য লেখকের প্রশংসা করেন, যার ফলে ধর্মীয় বাধ্যবাধকতা ও আদেশ সম্পর্কে একটি ব্যাপক ধারণা তৈরি হয়। সোয়াবি বিশ্ববিদ্যালয়-এর অধ্যাপক ফাহমিদা বিবি এই সংক্ষিপ্ত অথচ ব্যাপক ভাষ্যটিকে হাদিসের ওপর অন্যতম উল্লেখযোগ্য কাজ হিসেবে বর্ণনা করেছেন।

## উত্তরাধিকার
২০১৯ সালে, হাফিজ গোলাম সারওয়ার পাঞ্জাব বিশ্ববিদ্যালয়-এর শেখ জায়েদ ইসলামিক সেন্টারে উর্দু ভাষায় *অ্যান অ্যানালিটিক্যাল স্টাডি অফ ফিকহ আল-হাদিস ইন লামি আদ-দারারি অ্যান্ড আল-কাওয়াকিব আদ-দুররি* শিরোনামে তার পিএইচডি থিসিস সম্পন্ন করেন।

## আরও দেখুন
* দেওবন্দি হাদিস চর্চা
* জাকারিয়া কান্ধলভীর কর্মসমূহ

## তথ্যসূত্র

* 
* 

## বহিঃসংযোগ
* *[https://besturdubooks.net/al-kaokab-ud-durri/ আল-কাওয়াকিব আদ-দুররি শারহ জামি আত-তিরমিজি]*

বিষয়শ্রেণী:দেওবন্দি হাদিস সাহিত্য
বিষয়শ্রেণী:জাকারিয়া কান্ধলভীর বই
বিষয়শ্রেণী:রশিদ আহমদ গাঙ্গুহীর বই
বিষয়শ্রেণী:ইসলামি সাহিত্য
বিষয়শ্রেণী:সুন্নি সাহিত্য
বিষয়শ্রেণী:২০শ শতাব্দীর আরবি ভাষার বই
বিষয়শ্রেণী:ভারতীয় অকল্পিত সাহিত্যমূলক বই
বিষয়শ্রেণী:২০শ শতাব্দীর ভারতীয় বই
বিষয়শ্রেণী:ভারতীয় ধর্মীয় গ্রন্থ
বিষয়শ্রেণী:সুনান আত-তিরমিজির ভাষ্য
আল-খাতুনিয়া মাদ্রাসা (জেরুসালেম)

**খাতুনিয়া মাদ্রাসা** ( ) জেরুসালেমে অবস্থিত একটি সমাধি এবং একসময় এটি একটি বিদ্যালয় ছিল।
এটি আল-আকসা প্রাঙ্গণ-এর (হারাম আল-শরিফ) পশ্চিম দিকের এসপ্ল্যানেডের পাশে অবস্থিত।
এটি ১৩৫৪ থেকে ১৩৮০ সালের মধ্যে নির্মিত হয়েছিল।

এটি জেরুসালেমের সেই তিনটি মাদ্রাসার একটি যা একজন মহিলা দ্বারা এনডাউমেন্ট বা ওয়াকফ করা হয়েছিল, অন্য দুটি হলো উসমানিয়া মাদ্রাসা এবং অস্পষ্ট বারুদিয়া।

## ইতিহাস

এটি প্রথম ১৩৪৯ সালে ওঘুল খাতুন ( ) দ্বারা ওয়াকফ করা হয়েছিল, যিনি বাগদাদ-এর একজন মহিলা এবং শামস আল-দিন মুহাম্মদ বিন সাইফ আল-দিনের কন্যা ছিলেন।

তাঁকে 'আল-কাজানিয়া' বলা হতো, সম্ভবত এর অর্থ তিনি একজন আমির কাজান শাহের সাথে বিবাহিত ছিলেন।
কাজান শাহের কন্যা ইসফাহান শাহ ১৩৮০ সালে এই প্রকল্পে আরেকটি ওয়াকফ প্রদানের মাধ্যমে নির্মাণ কাজ সম্পন্ন করেন।

ওয়াকফের একটি অংশ ছিল "উটের পিঠ" নামে পরিচিত কৃষি জমি, যা "উটের পেট" নামেও পরিচিত ছিল। ১৪৯১-৯২ সালের একটি আদালতের নথিতে ওঘুল খাতুনের ওয়াকফ-এর কথা উল্লেখ করা হয়েছে এবং সেখানে লক্ষ্য করা হয়েছে যে উটের পেট নামক স্থানটি দেইর জারির-এর কাছে অবস্থিত, এবং এর বার্ষিক আয় ছিল ৩,৮০০ অ্যাসপারস।

পরবর্তী মামলুক যুগে, এটি বেশ কয়েকজন প্রাক্তন আমির-এর অবসরকালীন আবাস হিসেবে ব্যবহৃত হতো যাদের বরখাস্ত করে জেরুসালেমে নির্বাসনে পাঠানো হয়েছিল।

প্রাথমিক অটোমান যুগে, এই ভবনের প্রশাসন ইবনে জামা পরিবারে ছিল।

ভবনটি বর্তমানে জরাজীর্ণ অবস্থায় রয়েছে এবং এর নিবিড় পুনরুদ্ধারের প্রয়োজন।

## বর্ণনা

এটি দুই তলা বিশিষ্ট। উপরের তলাটি হারাম প্রাঙ্গণের পাশে এবং এতে দুটি আইওয়ান, একটি সমাধি কক্ষ এবং একটি সভা ঘর রয়েছে। নিচের তলাটি হারামের স্তরের নিচে এবং এতে একটি আঙিনার চারপাশে থাকার ঘর রয়েছে।
আঙিনায় একটি কূপের মুখ রয়েছে যা নিচের জলাধারে যাওয়ার পথ দেয়।

ওঘুল খাতুনের সমাধি ছাড়াও, এখানে বেশ কয়েকজন বিশিষ্ট ব্যক্তির সমাধি রয়েছে:
* Mohammad Ali Jauhar (মুহাম্মদ আলী আল-হিন্দি), নিখিল ভারত মুসলিম লীগের একজন প্রতিষ্ঠাতা।
* হুসাইনি (হুসেইনি) পরিবারের কয়েকজন সদস্য:
** মুসা আল-হুসাইনি, প্যালেস্টাইন আরব কংগ্রেসের একজন নেতা।
** আবদ আল-কাদের আল-হুসাইনি, একজন বিদ্রোহের কমান্ডার।
** ফয়সাল হুসাইনি, একজন রাষ্ট্রনায়ক।
** আহমেদ হিলমি পাশা, সৈনিক, অর্থনীতিবিদ এবং রাজনীতিবিদ।
* আব্দুল হামিদ শোমান, আরব ব্যাংক-এর প্রতিষ্ঠাতা।

## আশপাশ

এর পূর্ব দিকে, এটি হারাম প্রাঙ্গণের পশ্চিম প্রাচীরের *[[রিওয়াক]]*-এর (খিলানপথ) সাথে যুক্ত হয়েছে, যার দক্ষিণ দিকে সুতি বণিকদের প্রবেশপথ রয়েছে।

এটি সুতি বণিকদের বাজারের ঠিক উত্তরে অবস্থিত।
আরও দক্ষিণে উসমানিয়া মাদ্রাসা অবস্থিত।

এর উত্তর দিকে মুজহিরিয়া এবং আরঘুনিয়া মাদ্রাসা অবস্থিত।
এর বর্তমান প্রবেশপথটি ওই দুটি মাদ্রাসার মাঝখানে একটি ছোট পথ, যা উত্তর দিকে আয়রন গেট রোডের দিকে নিয়ে যায়।

## তথ্যসূত্র

## গ্রন্থপঞ্জি

* 
*
* (pp. 129−140)
*
* 

## বহিঃসংযোগ
*মাদ্রাসা আল-খাতুনিয়া, archnet
*

বিষয়শ্রেণী:জেরুসালেমের বিদ্যালয়
বিষয়শ্রেণী:জেরুসালেমের ভবন ও স্থাপনা
বিষয়শ্রেণী:১৩৫৪-এ প্রতিষ্ঠিত
ইউকো তাকেউচি

একজন জাপানি অভিনেত্রী ছিলেন। তিনি টেলিভিশন ধারাবাহিক *আসুকা* (১৯৯৯), *প্রাইড* (২০০৪), *ফ্ল্যাশফরওয়ার্ড* (২০০৯), ও *মিস শার্লক* (২০১৮) এবং চলচ্চিত্র *রিং* (১৯৯৮), *ইয়োমিগেরি* (২০০৩) ও *ডগ ইন আ সাইডকার* (২০০৭) এ তার ভূমিকার জন্য পরিচিত।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:১৯৮০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:২০২০-এ আত্মহত্যা
বিষয়শ্রেণী:মার্কিন যুক্তরাষ্ট্রে জাপানি প্রবাসী
বিষয়শ্রেণী:আত্মহননকারী নারী
বিষয়শ্রেণী:জাপানি টেলিভিশন অভিনেত্রী
বিষয়শ্রেণী:জাপানি চলচ্চিত্র অভিনেত্রী
বিষয়শ্রেণী:২১শ শতাব্দীর জাপানি অভিনেত্রী
বিষয়শ্রেণী:২০শ শতাব্দীর জাপানি অভিনেত্রী
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:টোকিওতে আত্মহত্যা
বিষয়শ্রেণী:জাপানে ফাঁসিতে ঝুলে আত্মহত্যা
ইঙ্গার স্টিভেনস

**ইঙ্গার স্টিভেনস** (জন্ম **ইনগ্রিড স্টেনসল্যান্ড** ; ১৮ অক্টোবর, ১৯৩৪&nbsp;– ৩০ এপ্রিল, ১৯৭০)  ছিলেন একজন সুয়েডীয় বংশোদ্ভূত মার্কিন চলচ্চিত্র, মঞ্চ ও গোল্ডেন গ্লোব পুরস্কার বিজয়ী টেলিভিশন অভিনেত্রী। 

## তথ্যসূত্র

## আরও পড়া

* 

## বাহ্যিক লিঙ্কগুলি

* 
* Inger Stevens Memorial Site (archived)
* 

বিষয়শ্রেণী:১৯৩৪-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:১৯৭০-এ আত্মহত্যা
বিষয়শ্রেণী:২০শ শতাব্দীর সুয়েডীয় অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক অভিনেত্রী (টেলিভিশন) বিভাগে গোল্ডেন গ্লোব বিজ
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:কানসাসের অভিনেত্রী
বিষয়শ্রেণী:আত্মহননকারী নারী
বিষয়শ্রেণী:মার্কিন যুক্তরাষ্ট্রে সুয়েডীয় অভিবাসী
বিষয়শ্রেণী:স্টকহোমের অভিনেত্রী
টিফানি সিমেলেন

**টিফানি সিমেলেন** (১৯৮৮ - ১৭ আগস্ট, ২০০৯) ছিলেন একজন সোয়াজি মডেল ও সুন্দরী প্রতিযোগিতার খেতাবধারী, যিনি দক্ষিণ আফ্রিকায় অনুষ্ঠিত মিস ওয়ার্ল্ড ২০০৮ এ ইসোয়াতিনির প্রতিনিধিত্ব করেছিলেন। তার রাজত্ব শুরু হয়েছিল ২৬ জুলাই, ২০০৮ সালে এবং শেষ হয়েছিল ১৭ আগস্ট, ২০০৯ সালে আত্মহত্যার মাধ্যমে মারা যাওয়ার মাধ্যমে।

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:২০০৯-এ আত্মহত্যা
বিষয়শ্রেণী:আত্মহননকারী নারী
বিষয়শ্রেণী:মিস ওয়ার্ল্ড ২০০৮-এর প্রতিনিধি
বিষয়শ্রেণী:বিষপানে আত্মহত্যা
বিষয়শ্রেণী:অকার্যকর বহিঃসংযোগ সহ সমস্ত নিবন্ধ
আজাদে নামদারি

**আজাদে নামদারি** বা **আজাদেহ নামদারি** ( ; ৩০ নভেম্বর ১৯৮৪ - ২৬ মার্চ ২০২১) একজন ইরানি অভিনেত্রী ও টেলিভিশন উপস্থাপিকা ছিলেন।

## বিতর্ক
২৫ জুলাই ২০১৭ তারিখে, একটি ভিডিও প্রকাশিত হয় যেখানে দেখা যায় নামদারি সুইজারল্যান্ডে তার ছুটি কাটানোর সময় *[[হিজাব]]* ছাড়া বিয়ার পান করছেন। এই অনুষ্ঠানটি সামাজিক যোগাযোগ মাধ্যমে তীব্র প্রতিক্রিয়া সৃষ্টি করে। কারণ তিনি ইরানে কালো *[[চাদর]]* এবং বাধ্যতামূলক ইসলামিক পোশাকের নীতির পক্ষে ছিলেন।   

## তথ্যসূত্র

## বাহ্যিক লিঙ্কগুলি

* 
* Azade Namdari On SourehCinema (in Persian)

বিষয়শ্রেণী:১৯৮৪-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:২০২১-এ আত্মহত্যা
বিষয়শ্রেণী:শহিদ বেহেস্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরানি চলচ্চিত্র অভিনেত্রী
বিষয়শ্রেণী:আত্মহননকারী নারী
বিষয়শ্রেণী:তেহরানের অভিনেত্রী
আবুল কাওছার মোহাম্মদ নজরুল ইসলাম

**আবুল কাওছার মোহাম্মদ নজরুল ইসলাম** একজন বাংলাদেশী রাজনীতিবিদ। তিনি গাইবান্ধা-৩ আসনের একজন নির্বাচিত সংসদ সদস্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:গাইবান্ধা জেলার রাজনীতিবিদ
মোঃ আব্দুল করিম

**মোঃ আব্দুল করিম** একজন বাংলাদেশী রাজনীতিবিদ।  ত্রিয়োদশ জাতীয় সংসদ নির্বাচনে তিনি গাইবান্ধা-২ আসনে সংসদ সদস্য নির্বাচিত হন।  
## রাজনৈতিক জীবন
মোঃ আব্দুল করিম গাইবান্ধা জেলা বাংলাদেশ জামায়াতে ইসলামীর আমির। তিনি গাইবান্ধা সদর উপজেলার চেয়ারম্যান হিসাবেও দায়িত্ব পালন করছেন।

২০২৬ সালের ত্রয়োদশ জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে গাইবান্ধা-২ আসন থেকে প্রথমবার সংসদ সদস্য নির্বাচিত হন।

## তথ্যসূত্র

বিষয়শ্রেণী:বাংলাদেশী ব্যবসায়ী
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
কিম সে-রন

**কিম সে-রন** (; ৩১ জুলাই ২০০০ - ১৬ ফেব্রুয়ারী ২০২৫) একজন দক্ষিণ কোরীয় অভিনেত্রী ছিলেন। কিম ২০০১ সালে শিশু মডেল হিসেবে তার ক্যারিয়ার শুরু করেন এবং ২০০৯ সালে *আ ব্র্যান্ড নিউ লাইফ* (২০০৯) চলচ্চিত্রের মাধ্যমে অভিনয়ে প্রবেশ করেন। তিনি *দ্য ম্যান ফ্রম নোহোয়ার* (২০১০) চলচ্চিত্রের মাধ্যমে স্বীকৃতি লাভ করেন এবং সেরা নতুন অভিনেত্রীর জন্য বেকসাং আর্টস অ্যাওয়ার্ডের মনোনয়ন অর্জন করেন। পরবর্তীতে তিনি টেলিভিশন ধারাবাহিক *লিসেন টু মাই হার্ট* (২০১১), *দ্য কুইন্স ক্লাসরুম* (২০১৩) এবং *হাই!* *স্কুল: লাভ অন* (২০১৪) এবং *আ গার্ল অ্যাট মাই ডোর* (২০১৪) চলচ্চিত্রে অভিনয় করেন। তার প্রথম প্রাপ্তবয়স্কদের প্রধান ভূমিকা ছিল *সিক্রেট হিলার* (২০১৬) ধারাবাহিকে।

## তথ্যসূত্র

## বাহ্যিক লিঙ্কগুলি

* 
* 
* 
* Kim Sae-ron on Mubi
* Kim Sae-ron on Viki
* 

বিষয়শ্রেণী:২০০০-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:২০২৫-এ আত্মহত্যা
বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় নারী মডেল
বিষয়শ্রেণী:দক্ষিণ কোরীয় শিশু অভিনেত্রী
বিষয়শ্রেণী:সিউলের মডেল
বিষয়শ্রেণী:আত্মহননকারী নারী
বিষয়শ্রেণী:শিশু মডেল
বিষয়শ্রেণী:সিউলের অভিনেত্রী
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:কোরীয় ভাষার লেখা থাকা নিবন্ধ
জিওন মি-সিওন

**জিওন মি-সিওন** (৭ ডিসেম্বর, ১৯৭০ - ২৯ জুন, ২০১৯) ছিলেন একজন দক্ষিণ কোরীয় অভিনেত্রী। তিনি *[[মেমোরিস অব মার্ডার|মেমোরিজ অফ মার্ডার]]* (২০০৩), *মুন এমব্রেসিং দ্য সান* (২০১২), এবং *হাইড অ্যান্ড সিক* (২০১৩) এর মতো চলচ্চিত্র এবং টেলিভিশন ধারাবাহিকে পার্শ্ব অভিনেত্রী হিসেবে সর্বাধিক পরিচিত, জিওন মি-সিওন *লাভ ইজ আ ক্রেজি থিং* (২০০৫) ছবিতেও মুখ্য ভূমিকায় অভিনয় করেছিলেন।

## তথ্যসূত্র

## বাহ্যিক লিঙ্কগুলি

* সিম এন্টারটেইনমেন্টে জিওন মি-সিওন  (প্রাক্তন সংস্থা)
*  
* 
*  

বিষয়শ্রেণী:১৯৭০-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:২০১৯-এ আত্মহত্যা
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:আত্মহননকারী নারী
বিষয়শ্রেণী:সিউলের অভিনেত্রী
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:কোরীয় ভাষার লেখা থাকা নিবন্ধ
বিষয়শ্রেণী:২০শ শতাব্দীর দক্ষিণ কোরীয় অভিনেত্রী